2020. gada . augustā Noteikumi Nr.

Rīgā (prot. Nr. .§)

**Ministru kabineta noteikumu projekts “Grozījumi Ministru kabineta 2018. gada 18. decembra noteikumos Nr. 819 “Noteiktās grupās ietilpstošu pārtikas produktu reģistrācijas un valsts nodevas samaksas kārtība””**

Izdoti saskaņā ar

Pārtikas aprites uzraudzības likuma

4. panta 10.1 daļas 3. punktu un

20. panta otro daļu

1. Izdarīt **Ministru kabineta 2018.** **gada 18.** **decembra noteikumos Nr.** **819 “**Noteiktās grupās ietilpstošu pārtikas produktu reģistrācijas un valsts nodevas samaksas kārtība**”** (Latvijas Vēstnesis, 2018, 251. nr.) šādus grozījumus:

1.1. izteikt 3. punktu šādā redakcijā:

“3. Pārtikas uzņēmums dienestā iesniedz paziņojumu par pārtikas produkta reģistrāciju (turpmāk – paziņojums) vai nosūta to pa pastu vai elektroniski, ja paziņojums sagatavots atbilstoši normatīvajiem aktiem par elektronisko dokumentu noformēšanu. Dienesta tīmekļvietnē pieejams paziņojuma veidlapas paraugs, kurā norāda šādu informāciju:

3.1. par pārtikas produktu:

3.1.1. nosaukumu;

3.1.2. ražotāja nosaukumu, adresi, tālruņa numuru, elektroniskā pasta adresi;

3.1.3. pagatavojuma veidu;

3.1.4. fasējuma vienības lielumu;

3.2. pārtikas produkta grupu – maisījumi zīdaiņiem, papildu ēdināšanas maisījumi zīdaiņiem, īpašiem medicīniskiem nolūkiem paredzēta pārtika vai svara kontrolei paredzēti pilnīgi uztura aizstājēji;

3.3. par paziņojuma iesniedzēju:

3.3.1. pārtikas uzņēmuma nosaukumu, fiziskai personai – arī vārdu un uzvārdu;

3.3.2. juridiskai personai – reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

3.3.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

3.3.4. kontaktpersonu, tālruņa numuru, elektroniskā pasta adresi;

3.4. par pārtikas uzņēmumu, ja tas nesakrīt ar paziņojuma iesniedzēju:

3.4.1. pārtikas uzņēmuma nosaukumu, fiziskai personai – arī vārdu un uzvārdu;

3.4.2. juridiskās personas reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

3.4.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

3.4.4. kontaktpersonu, tālruņa numuru, elektroniskā pasta adresi;

3.5. par valsts nodevas samaksu – valsts nodevas maksātāju, maksājuma datumu un samaksāto summu;

3.6. par dienesta lēmuma saņemšanas veidu – uz norādīto elektroniskā pasta adresi, uz norādīto pasta adresi vai klātienē;

3.7. apliecinājumu, ka sniegtā informācija ir patiesa.”;

1.2. papildināt noteikumus ar 3.1 punktu šādā redakcijā:

“3.1 Papildus šo noteikumu 3. punktā noteiktajam paziņojumam pārtikas uzņēmums dienestā iesniedz:

3.11. marķējuma teksta paraugu latviešu valodā;

3.12. marķējuma paraugu oriģinālvalodā vai iepakojuma oriģinālu vai fotokopiju.”;

1.3. izteikt 4. punktu šādā redakcijā:

“4. Ja paziņojumu iesniedz papīra formā, pārtikas uzņēmums marķējuma teksta paraugu latviešu valodā un citu informāciju, kas tiks pievienota pārtikas produktam, dienestā papildus iesniedz, izmantojot pieejamos elektroniskos datu nesējus. Šādu kārtību piemēro arī šo noteikumu 8.  un 8.1 punktā noteiktajā gadījumā.”;

1.4. izteikt 8. punktu šādā redakcijā:

“8. Ja tiek izdarītas izmaiņas reģistrēta pārtikas produkta marķējumā, pārtikas uzņēmums nekavējoties iesniedz dienestā paziņojumu par izmaiņām. Dienesta tīmekļvietnē pieejams paziņojuma par izmaiņām veidlapas paraugs, kurā norāda šādu informāciju:

8.1. par pārtikas produktu:

8.1.1. pārtikas produkta nosaukumu un reģistrācijas numuru;

8.1.2. izdarītās izmaiņas, kas skar produkta nosaukumu, ražotāja nosaukumu, ražotāja adresi, kontaktpersonu, tālruņa numuru, elektroniskā pasta adresi, pagatavojuma veidu, fasējuma vienības lielumu, lietošanas mērķi vai marķējumu;

8.2. par paziņojuma par izmaiņām iesniedzēju:

8.2.1. uzņēmuma nosaukumu, fiziskai personai – arī vārdu un uzvārdu;

8.2.2. juridiskās personas reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

8.2.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

8.2.4. kontaktpersonu, tālruņa numuru, elektroniskā pasta adresi;

8.3. par pārtikas uzņēmumu, ja tas nesakrīt ar paziņojuma par izmaiņām iesniedzēju:

8.3.1. pārtikas uzņēmuma nosaukumu, fiziskai personai – arī vārdu un uzvārdu;

8.3.2. juridiskās personas reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

8.3.4. faktisko adresi, ja tā nesakrīt ar juridisko adresi vai deklarētās dzīvesvietas adresi;

8.3.5. kontaktpersonu, tālruņa numuru, elektroniskā pasta adresi;

8.4. norādi par nepieciešamību saglabāt reģistrā iepriekš iekļauto marķējumu, norādot precīzu periodu, līdz kuram reģistrā iepriekš iekļautais marķējums ir saglabājams reģistrā;

8.5. dienesta lēmuma saņemšanas veidu – uz norādīto elektroniskā pasta adresi, uz norādīto pasta adresi, klātienē;

8.6. apliecinājumu, ka sniegtā informācija ir patiesa.”;

1.5. papildināt noteikumus ar 8.1 un 8.2punktu šādā redakcijā:

“8.1 Papildus šo noteikumu 8. punktā noteiktajam paziņojumam par izmaiņāmpārtikas uzņēmums dienestā iesniedz:

8.11. marķējuma teksta paraugu latviešu valodā;

8.12. marķējuma paraugu oriģinālvalodā vai iepakojuma oriģinālu vai fotokopiju.

8.2 Dienests mēneša laikā pēc paziņojuma par izmaiņām saņemšanas pieņem lēmumu par izmaiņu izdarīšanu reģistrā vai par atteikumu izdarīt izmaiņas, ja pārtikas produkts neatbilst pārtikas aprites jomu reglamentējošo normatīvo aktu prasībām.”;

1.6. papildināt noteikumus ar 9.1 un 9.2 punktu šādā redakcijā:

“9.1 Ja reģistrā iekļautais pārtikas produkts neatbilst pārtikas aprites jomu reglamentējošo normatīvo aktu prasībām, dienests pieņem lēmumu par pārtikas produkta aprites apturēšanu līdz neatbilstību novēršanai. Ja konstatētās neatbilstības netiek novērstas, dienests pieņem lēmumu anulēt pārtikas produkta reģistrāciju un svītro to no reģistra.

9.2 Pārtikas produktu ar reģistrā iepriekš iekļauto marķējumu var laist tirgū līdz tā derīguma termiņa beigām, ja šis pārtikas produkts un tā marķējums atbilst pārtikas aprites jomu reglamentējošo normatīvo aktu prasībām.”;

1.7. papildināt noteikumus ar 10.1punktu šādā redakcijā:

“10.1 Šo noteikumu 3., 3.1, 8. un 8.1punktā noteikto informāciju pārtikas uzņēmums var iesniegt arī elektroniski, aizpildot tiešsaistes veidlapu dienesta tīmekļvietnē www.pvd.gov.lv (e-pakalpojums) un izmantojot valsts pārvaldes pakalpojumu portālā latvija.lv pieejamos personas identifikācijas līdzekļus.”;

1.8. aizstāt noteikumu 12. punkta otrajā teikumā vārdus “dienests konstatē” ar vārdiem “dienests ir izdevis administratīvā akta termiņa pagarinājumu vai konstatē”;

1.9. svītrot 1. un 2. pielikumu.

2. Noteikumu 1.7. apakšpunkts par informācijas iesniegšanu tiešsaistē stājas spēkā 2021. gada 1. janvārī.

Ministru prezidents A. K. Kariņš

Zemkopības ministrs K. Gerhards